b"\n_START_ARTICLE_\nOddelek groze\n_START_SECTION_\nVsebina\n_START_PARAGRAPH_\nV Oregonu, v psihiatri\xc4\x8dni bolni\xc5\xa1nici North Bend, mlado pacientko Tammy, leta 1966 napade in ubije nevidna sila pono\xc4\x8di._NEWLINE_Kristen (Amber Heard) je te\xc5\xbeavna mlada \xc5\xbeenska, ki za\xc5\xbege zapu\xc5\xa1\xc4\x8deno kmetijo, vendar jo kmalu zatem aretirajo. Lokalna policija jo odpelje v North Bend, kjer na oddelku spozna \xc5\xa1e ostale pacientke: umetnico Iris (Lyndsy Fonseca), zapeljivko Sarah (Danielle Panabaker), divjo Emily (Mamie Gummer) in otro\xc4\x8djo Zoey (Laura-Leigh). Kristen zasede sobo, za katero jo dekleta obvestijo, da je bila ta soba v\xc4\x8dasih od njihove prijateljice Tammy. Kristen prav tako spozna njenega terapevta dr. Stringerja (Jared Harris) in spozna da se ne spomni ni\xc4\x8desar iz svoje preteklosti. Ko se sredi no\xc4\x8di zbudi, zagleda grozno iznaka\xc5\xbeeno podobo, ki strmi vanjo. Ko je skupaj z Iris in Emily na dvori\xc5\xa1\xc4\x8du, Kristen opazi dva \xc4\x8dloveka, ki jo gledata iz Stringerjeve pisarne, vendar tudi drugi dekleti ne vesta kdo je to. Med tu\xc5\xa1iranjem iznaka\xc5\xbeena podoba napade Kristen, in ko ta pove o tem sestram, jo te odpeljejo na terapijo z elektro\xc5\xa1oki._NEWLINE_Med seanso, dr. Stringer s pomo\xc4\x8djo hipnoterapije sku\xc5\xa1a priti do Irisinih skritih spominov. Po terapiji Iris ubije iznaka\xc5\xbeena podoba z lobotomijo. Kristen sku\xc5\xa1a ugotoviti kaj se je zgodilo z njeno prijateljico. V Irisinem bloku najde risbo podobe, ki jo je napadla, nad njo pa ime nekdanje pacientke, Alice Hudson. To no\xc4\x8d, kljub Sarahinim in Zoeyinim opozorilo, da je skoraj nemogo\xc4\x8de oditi, sku\xc5\xa1ata Kristen in Emily najti Iris in pobegniti. Vendar se vklopi alarm in Alice onesposobi Kristen. Zbudi se v svoji sobi, Emily pa je ujeta._NEWLINE_Sarah pove Kristen, da Iris niso na\xc5\xa1li, ker ''niso iskali na pravih mestih.'' Alice nato ubije Sarah z elektro\xc5\xa1oki. Kristen opazi, da je Zoeyina lutka bila v\xc4\x8dasih last Alice, zato jo vpra\xc5\xa1a kaj se dogaja. Izve, da so dekleta pod Tammyinim vodstvom ubile Alice, ker je bila ta hudobna do njih. Kristen spet sku\xc5\xa1a pobegniti pod pretvezo, da je Zoey njena talka. Vendar jima ne uspe in Kristen oble\xc4\x8dejo prisilni jopi\xc4\x8d. Toda spet dekleti sku\xc5\xa1ata pobegniti, vendar Alice ubije Zoey. Kristen navidezno med begom uni\xc4\x8di. Kristen prispe do pisarne dr. Stringerja, kjer najde kartoteko Alice Hudson, ki vsebuje njeno zdravljenje in zdravljenje ostalih deklet, vklju\xc4\x8dno s Kristen._NEWLINE_Dr. Stringer zaloti Kristen v pisarni in ji pove, da je Kristen le eno od imen osebnosti prave Alice Hudson. Prav tako pove, da je bila Alice ugrabljena kot otrok in spolno zlorabljena. Alice je bila vklenjena dva meseca v kleti iste kmetije, ki jo je Kristen za\xc5\xbegala; da je lahko pre\xc5\xbeivela travmo, se je tako razvila disociativna motnja identitete, ki je ustvarila ve\xc4\x8d osebnosti, ki so se kazale kot dekleta na oddelku. \xc4\x8cez \xc4\x8das so ostale osebnosti nadvladale Alice, zato se je Stringer trudil Alice pridobiti nazaj, kar mu je tudi uspelo, saj je Alice nato uni\xc4\x8dila ostale osebnosti. Pove, da je njegovo zdravljenje napredovalo, dokler se ni pojavila Kristen, kot \xc5\xa1e ena osebnost v Alicini glavi. Alice se zato kot ''Kristen'' vr\xc5\xbee skozi okno in prebudi kot Alice._NEWLINE_Alicini star\xc5\xa1i, katere je videla v Stringerjevi pisarni, pridejo ponjo saj je ozdravljena. Nato v sobo pride Kristen, ki napade Alice in film se kon\xc4\x8da."